Document ID: 31998R1550

KOMISSION ASETUS (EY) N:o 1550/98,
annettu 17 päivänä heinäkuuta 1998,
voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetun asetuksen (EY) N:o 2571/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 6 artiklan 6 kohdan ja 12 artiklan 3 kohdan,
sekä katsoo, että
komission asetus (EY) N:o 2571/97 (3) on muutettu asetuksella (EY) N:o 1061/98 (4) 1 artiklassa tarkoitettujen tuotteiden lopputuotteiksi valmistamiselle ja lopputuotteissa käyttämiselle asetetun määräajan lyhentämiseksi kuudesta kuukaudesta kolmeen kuukauteen; muutos tehtiin tilanteessa, jossa tukihakemuksia oli poikkeuksellisen runsaasti; muutoksen seurauksena haetut määrät ovat pienentyneet; nykyisen tilanteen perusteella tuotteiden lopputuotteissa käyttämisen määräaikaa olisi pidennettävä neljäksi kuukaudeksi,
asetuksen (EY) N:o 2571/97 18 artiklan 3 kohdan toisessa alakohdassa ja 22 artiklan 4 kohdan kolmannessa alakohdassa säädetään seuraamuksesta, joka on neljä ecua tonnia ja päivää kohden, jos 11 artiklassa säädetty määräaika ylittyy alle 60 päivällä; tämä määrä on nykyisessä markkinatilanteessa liian pieni, ja se olisi korotettava kuudeksi ecuksi tonnia ja päivää kohden, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2571/97 seuraavasti:
1) Korvataan 11 artiklassa ilmaisu "kolmen kuukauden" ilmaisulla "neljän kuukauden".
2) Korvataan 18 artiklan 3 kohdan toisessa alakohdassa ja 22 artiklan 4 kohdan kolmannessa alakohdassa ilmaisu "neljä ecua tonnia ja päivää kohden" ilmaisulla "kuusi ecua tonnia ja päivää kohden".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan neljännestätoista tarjouskilpailusta alkaen kilpailutettuihin määriin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä heinäkuuta 1998.

Labels: 3
17
6